Au fost făcute publice discuțiile uluitoare dintre președintele Rapidului, Daniel Niculae, și Liviu Ungurean ("Bocciu"), liderul galeriei Rapidului care a fost reținut pentru 30 de zile în cazul materialelor pirotehnice introduse pe stadioane.
Astfel, conform Gsp.ro, Daniel Niculae și șeful de galerie au pus la cale spectacolul pirotehnic al meciului Rapid - FCSB, disputat la 9 martie, în discuții apărând și numele arbitrului Sebastian Colțescu, care urma să conducă derby-ul.
Întrebat despre stenogramele care pot fi citite mai jos, patronul Dan Șucu a avut o reacție nervoasă.
"E ceva urgent? Nu sunt la curent. Sunt plecat din țară. Am niște probleme de afaceri, vă rog să mă lăsați în pace", a declarat Șucu, potrivit sportpesurse.
În ziua de 09.03.2024, la ora 13:45:58, discuție între Liviu Ungurean și Daniel Niculae:
UNGUREAN GEORGIAN LIVIU: Da, prezidente!
NICULAE GEORGE DANIEL: Ce faci? Te pup!
UNGUREAN GEORGIAN LIVIU: Ce naibii? Pregătiri! Alergături!
NICULAE GEORGE DANIEL: Cred!
UNGUREAN GEORGIAN LIVIU: E jale mare!
NICULAE GEORGE DANIEL: ...(n.r. - neinteligibil)...
UNGUREAN GEORGIAN LIVIU: Tu ce faci?
NICULAE GEORGE DANIEL: Trei ore am dormit!
UNGUREAN GEORGIAN LIVIU: Eu am dormit două! Nici n-am putut să dorm, am moțăit.
NICULAE GEORGE DANIEL: Și eu la fel! Auzi? Am vorbit cu ION mai devreme. Ăștia... arbitrul îi cheamă... la fără șase minute îi cheamă. Până mai ies ei din vestiar, cam pe la fără cinci minute sunt pe holul ăla acolo, până coboară scările.
UNGUREAN GEORGIAN LIVIU: Așa.
NICULAE GEORGE DANIEL: Dăm drumul la... dăm drumul la fără cinci la imn, durează vreo trei și ceva. Că nu lăsăm până... ai văzut că îi lăsăm la a treia strofă jos și cântă tot stadionul.
UNGUREAN GEORGIAN LIVIU: Da.
NICULAE GEORGE DANIEL: E OK? E OK?
UNGUREAN GEORGIAN LIVIU: Păi... e OK! Dar să nu cumva... să nu care cumva să iasă ei, NICO! Că după aia m-o opri și pe mine să opresc meciul!
NICULAE GEORGE DANIEL: Ahh! Deci vrei măi... Păi, stai! Că oricum meciul nu începe până nu ...(n.r. - neinteligibil)...
UNGUREAN GEORGIAN LIVIU: Păi, aia e! Păi, aia zic eu! Eu vreau... imnul să-l cântăm înainte să iasă ei. Și ei chiar când sunt în gura holului și încep să iasă, atunci să mă desfăsor.
NICULAE GEORGE DANIEL: Deci câte minute ai nevoie ca să... pentru asta?
UNGUREAN GEORGIAN LIVIU: Păi, nu știu cât! Cam... Cred că vreo trei, patru, cinci minute.
NICULAE GEORGE DANIEL: Păi ... Arbitrul .. ăsta n-o să dea drumul la meci dacă vede că...(n.r. - neinteligibil)...
UNGUREAN GEORGIAN LIVIU: Păi, asta e ideea! Păi, asta e ideea!
NICULAE GEORGE DANIEL: Nu, nu, nu! Nu-i problemă! Important e să nu dăm în timpul ... când după ce fluieră începutul!
UNGUREAN GEORGIAN LIVIU: Păi, eu ce spun? Păi, dar eu ce spun? Eu asta... Că nu vreau să opresc meciul! Că ne suspendă.
NICULAE GEORGE DANIEL: Nu! Asculta-mă! Dar dacă... dacă nu... Dacă voi dați, începeți dinainte ...
UNGUREAN GEORGIAN LIVIU: Da.
NICULAE GEORGE DANIEL: Înainte să fluiere el, nu-i nebun să... să înceapă meciul pe petarde! El, n-ai văzut? Că e obligat să oprească! Pe petarde și pe artificii.
UNGUREAN GEORGIAN LIVIU: Păi, asta zic! Tu să bagi imnul... înainte să iasă jucătorii! Știi ce zic?
NICULAE GEORGE DANIEL: Păi... da, da, da! Imnul... nu! lmnul îl bag... ies pe ultimul, pe ultima strofă. Ai două minute până să fluiere el. Până să facă ei poze, oricum mai întârzie vreo trei-patru minute! Și dacă ăsta vede că sunt petarde și că sunt fumigene, o să rămână transmisiunea live și nu dă drumul la meci!
UNGUREAN GEORGIAN LIVIU: Păi, asta e ideea! Să vorbești tu cu el! Să tragă de timp!
NICULAE GEORGE-DANIEL: Hai că vorbesc acuma! Îl sun... și te sun eu un pic mai..
În ziua de 09.03.2024, la ora 13:59:13, discuție între Liviu Ungurean și Daniel Niculae:
UNGUREAN LIVIU-GEORGIAN: Da, prezidente!
NICULAE GEORGE DANIEL: Verde!
UNGUREAN GEORGIAN LIVIU: Da?
NICULAE GEORGE DANIEL: Verde, verde!
UNGUREAN GEORGIAN LIVIU: Bine, tată!
NICULAE GEORGE DANIEL: La (n.r. și) cincizeci și cinci dăm drumul la imn. Probabil o să intre... pe strofa trei!
UNGUREAN GEORGIAN LIVIU: Perfect!
NICULAE GEORGE DANIEL: Voi începeți să dați cu ale voastre! Cât durează? Cinci minute! Cât să dureze?
UNGUREAN GEORGIAN LIVIU: Perfect! Perfect, perfect!
NICULAE GEORGE DANIEL: Da. Nu... nu dă drumul! Si dacă dă drumul, își asumă... își asumă arbitrul! Dar am vorbit și cu COLȚESCU și a zis "Dați, bă, cu ce vreți!".
UNGUREAN GEORGIAN LIVIU: Da. Perfect!
NICULAE GEORGE DANIEL: Da?
UNGUREAN GEORGIAN LIVIU: Bine, tată!
NICULAE GEORGE DANIEL: Bine. Hai! Doamne ajută!
UNGUREAN GEORGIAN LIVIU: Hai! Pup! Pup!
NICULAE GEORGE DANIEL: Te pup! Pa, pa, pa!
UNGUREAN GEORGIAN LIVIU: Pa, pa, pa!